Hendrik Botha vervolg vir gesinsgeweld – Oudtshoorn Online
Hendrik Botha vervolg vir gesinsgeweld
Wat 'n gespuis regeer Oudtshoorn nie!
Oudtshoorn. 17 Oktober 2012. 05h30. Hendrik Botha, die ANC se burgemeesterskomiteelid vir finansies, se saak is gister uitgestel vir verhoor op 26 November voor landdros Mia Venter. Botha staan tereg op 2 klagtes van gesinsgeweld.
Botha het talle vorige veroordelings vir geweldsmisdaad.
Die burgemeester, Gordon April, verskyn op 24 Oktober – volgende Woensdag – in die streekhof op klagtes van diefstal en regsverydeling.
OO kon nie bevestiging kry dat die Burko voortaan in die hofgebou sal vergader nie…
Oudtshoorn. 13 September 2012. 16h25. Hendrik Botha, die ANC se burgemeesterskomiteelid vir finansies, gaan vervolg word nadat hy op 10 Junie in hegtenis geneem is op klagters van gesinsgeweld en eers op 15 Junie borg toegestaan is – klik hier vir die destydse storie.
Die Direkteur van Openbare Vervolgings: Wes-Kaap, het op 6 September verklaar:
Na deeglike bestudering van… vertoë, die saakdossiere en die klaers se terugtrekverklarings, is ek van mening dat die klagtes soos vervat in die saakdossiere van 'n ernstige aard is. Ek is dus van mening dat die vervolging van die beskuldigde Hendrik Botha moet voortgaan.
Die ANC. 'n Burgemeester met beperkte formele skoolopleiding; en 'n gesinsgeweldenaar met ag vorige skuldigbevindings van geweld as burkomlid finansies.